text: Троян 21 - статии: Българското училищно звънче звънна и в Париж
  * Макар и далеч от родината си, оставаме българи - имаме свое училище, свои традиции, своя идентичност
  Авторката Мариана Йолова-Боден е наша землячка, троянка, която от дълги години живее и работи в Париж. Г-жа Йолова-Боден е учителка в българското училище "Васил Левски" във
  френската столица.
  И ТАЗИ година на 19 септември училищният звънец събра учениците в българското училище "Васил Левски" недалеч от Айфеловата кула в 15-ти квартал на Париж. Всички с трепет очакваха да видят старите другари, да разкажат незабравимите летни преживявания и да се запознаят с нови приятели.
  Посрещането - с хляб и сол, по старата българска традиция, 19 септември 2014 г., Париж
  ПО СТАРА българска традиция посрещнахме нашите ученици с традиционната българска пита и шарена сол - за сполука в учението, и китка здравец за здраве на децата. За всички нас, учители и ученици, предстои интересна учебна година, изпълнена с български дух, български традиции и култура.
  МАЛКИТЕ палавници получиха поздравления от Посолството на Р България в Париж в лицето на пресаташето и дългогодишен приятел на училището Христо Гутев. Поздравихме ги и ние, техните учителки, и им пожелахме чрез книгите да опознаят света и да пазят в сърцата си българското слово, скъпоценно богатство, което винаги ги очаква. От своя страна учениците поздравиха всички родители, гости и приятели на училището с любимите си български песни и стихотворения, за което бяха възнаградени с бурни аплодисменти.
  Децата получиха книжки с прекрасни български детски стихотворения
  ОТ ИМЕТО на асоциацията, създала училището, децата получиха книжки с прекрасни български детски стихотворения. А най-хубавото в този ден бе детската глъчка, ароматът на здравеца и благодарността на родителите. Макар и далеч от родината си, оставаме българи - имаме свое училище, свои традиции, своя идентичност.
  Мариана Боден, Париж
  Ами така е...Ако продължава да има кой да гласува за дяволските изчадия-комунистите-ще има още многоооого места по света, където да звънят български училищни звънчета...
  На 1-ви му пречели комунистите.
  Я се огледай малко...
  Ами кой друг, бе ! Да си видял някой от европейска държава в която никога не е стъпвал миризлив болшевишки ботуш-да емигрира? Хората от държавите били под комунистическо иго бягат на Запад, защото отърване от комунизма, поне зсега НЯМА !